
Ghaiuuits pcpulara$ ladinas. 

INTRODUCZIUN. 




^\eH’ XI. e XII. annada dellas Annalas*) publichet eu 
our dal grand s-chazzi della poesia popuiara ladina 
üna quantità da chanzuns, impromettand da 
laschar segtiir üna terza ed ultima seria. Quaista terza seria 
segua uossa quia. Solum uon ais'ella, sco ch’ eu avaiva calculà 
da principi, la conclusiun, dimperse la continuaziun della publi- 
caziun. 11 nuiner dellas chanzuns ladinas, clii sun meritaivlas da 
gnir portadas a cogniziun da tuot, il pövel romantsch e chi non 
sun amo publiehadas, ais massa grand per las spordscher in 
üna vouta. Eu reservet perque iina part per üna quarta seria, 
alla quala eu fetsch quint d’ aggiundscher iin register complet, 
onde dar üna megldra survista sur da quaist gener da poesia 
populara. In quaista quarta seria speresch eu da podair compigliar 
eir üna quantità da chanzuns, ch’ eu possed per uossa be in 
fragmaints plü o main incomplets. 

A quaista publicaziun non chat eii necessari da far üna 
lunga introducziun, aviand explichà nellas introducziuns dellas 
duos prümas serias mias maximas tant in merit al möd da 
scheglier las chanzuns, quant al möd da trattar il text. Be 



*) Annalas XI pag. 161 — 224 o XII pag. 245 — 321. 

quella observaziun am permet da far, ch' eir quaista publicaziun 
contegna representants da quasi tuot ils geners da nossa poesia 
populara e quindi eir chanzuns da differenla valur. Sj)er clian- 
zuns, chi han be iina pitschna valur poet.ica, ma chi servan a 
complettar il retrat del caracter da nossa poesia populara, com- 
paran otras, chi ’s distinguan tras surprendenta bellezza da fuorma 
e da contenuto. Bleras meritan nossa attenziun per aniur da 
lur venerabla età, documentada o tras lur eontenuto sovent 
misterius oppür tras lur fuorma, cioè tras pleds, chi sun uossa quasi 
smanchats, o tras fuormas linguisticas, chi non sun plü üsitadas. 
In buna part sun quaistas chanzuns eir fich raras: qualchünas 
chattet eu in tin uiiic exemplar in scrit, otras podet eu be notar 
giò dalla bocca da glieud veglia. 

Chi chi posseda amo qualche chanzunetta inedita tanter 
seis manuscrits o in sia memoria, ch’ el s’ impaissa, cha la co- 
operaziun da tuot ils amis da nossa chara lingua ais indispen- 
sabla, scha nus volain otfrir al pövel romantseh tuot il s-chazzi 
da nossa poesia populara ladina. Eir quaista puhlicaziun fiit 
possibla be coll’ assistenza da blers premurus amis, chi am met- 
tettan a disposiziun lur material ed als quals eu fetsch meis 
sincers ingraziamaints eir quia. 

A. Vital. 




Nr. 1. 



1. ln Ollanda fetsch viadi, 

Sapcha Dieu, sch’ eu tuorn a chasa; 
Ost’ il Segner da contradi 
Sül viadi, ch’ eu farà. 

2. Dunqu’ addieu, vus bap e mamma 
E vus oters frars e sours; 

Eu ha ’na macla sün meis cour, 

E quella non das-ch eu dir our. 

3. Pür di oura, tü meis figl, 

E non esser usche civil; 

Scha quella macla t’ poss levar, 

Schi quella giuvna t’ lasch spusar. 

4. Dunqu’ addieu, tü mia chara, 

Tii per mai eir non cridar; 

Scha Dieu voul, ch’ eu tuorn’ a chasa, 
Schi a tai vögl eu spusar. 

5. Sia ch’ eu giaja o ch’ eu stetta, 

Schi t’ ha saimper in immaint; 

Eir sch’ eu sun da mala vöglia, 

Schi ’t giavüsch eu ogni bain. 

6. Eir sch’ eu vegn eon els a baiver, 
Fetsch eu finta d’ esser aiver, 
Fetscli eu finta d’ esser stuorn, 
Dschand: viva quella cha eu arn. 

7. Scha la spelma dvantess vigna, 

E landroura gnissa vin, 

Fin ch’ ais sang in mas avainas, 

T’ amerà eu da contin. 



8. Sch’ eu m’ impais sün quella saira, 
Dis ed uras e momaints, 

Ch’ eu con tai eir conversaiva, 

0 che dutseh impissamaint ! 

9. 0 partenza dolorusa, 

Cha que ais bain eir per mai, 
Separar d’ ma chara spusa, 

0 che trista chos’ ais quai! 

10. Tocca man, tü mia chara, 

Tocea man, eu vegn davent; 

Tuot la compagni’ am spetta, 
Addieu, chara, e sta bain! 



Nr. 2. 



1. Vlain comanzar eir a chantar, 
Ai, supra il maridar. 

0 tadlai, co 1’ ais passada, 

Schi volaina radschunar. 



2. La giaiva oura (in pa a spass 
Per verer, sch’ el gniss a plaz; 
Bella tschera, ch’ ell’ al fa 
Per il far inamurar. 

3. „0 bun di, vus chara bella, 

Perche stais da mala vöglia, 
Perche ’vais usche cridà, 

Perche ’vais vos cour plajà? a 

4. „Eu ’s voless bain radschunar, 

Scha vus 'savessat da ’m güdar, 
Scha vus savessat da ’m quintar, 
Scha meis marus vain bod a chà.“ 

5. „Noschas novas, ch’ eu ’s vögl dar, 
Cha vos marus ais maridà, 

Noschas novas, ch’ eu ’s vögl dir, 
Cha vos marus ais sepuli. 

7. Bunas novas, ch’ eu ’s vögl dar 
Per vos cour far allegrar: 

Be per quai sun eu gnü quia, 

Per vera, scha gnissat mia.“ 

8. „Scha meis rnarus ais sepuli 
Ed in la terra ais clet sü, 

Megldra sort non sa eu brich 
Co que, uoss’ in quaist iffich.“ 

9. Qua la dà ’l ün pêr daners 
E ses lingias bels granats, 

Qua la dè ’l ün pêr zechins 
Ed iin bel pêr urachins. 

10. „In sandà, vus chara bella, 

In sandà da nossa lai ; 

Dieu ans vöglia benedir, 

Tuots noss fats far reuschir." 

Nr. 3. 



1. Vlain comanzar a discurrir 
Davart las mattas bellas, 

Co cha quellas con dalet 
Mainan via lur tempet, 

Intant chi sun purschellas. 

2. Lura comainzna qua bainbod 
A ’s volair maridar, 

Per chi hajan lur marus, 

Per chi sajan richs e prus, 

E las fetschan sotar. 

3. Lura comainza qua il mat 
A biitschar dad üna vart, 

E la matta disch da prus: 

Sch’ tii voust esser meis marus, 
Bütscha eir dall’ otra vart. 

4. 0 mia chara bella, 

Co cha quai am para bè, 

Cur cha duos in iin chantun 
Piglian sü ün bel radschun, 
Scutand suot il chapè. 

5. 0 che n’ ün bun, benedi barat, 

Ch’ eu ha fat quista saira, 

Con ün pa da tavellar 

Ha eu chattà da ’m maridar; 

L’ ha fatta schi pel vaira. 

6. L’ ha fatta schi pel vaira, 

Ed eu am tegn zuond bun, 

E scha pro quai tü non voust star, 
Schi ’t farà inconorar 
Suot il Papa da Roma. 

7. Ha eu da gnir inconorada 
Suot il Papa da Rorna, 

Dit am, che papa cha quel ais, 
Dit am, che papa maniais, 

Cha quel am sta siil stomi. 



Nr. 4.*) 

1. ’Na memma lungia nun voless, 

’Na memma lungia matta, 

Cha cur ch’ eau lie da 1’ abbratscher, 

Chi pera be ’na latta. 

2. ’Na memma pitschna nun voless, 

’Na memma memma pitsclina, 

Cha cur ch’ eau he da 1’ abbratscher, 

Chi per’ iin puogn d’ ravitscha. 

3. ’Na memma grossa nun voless, 

’Na mennna memma grossa, 

Cha cur ch’ eau he da 1’ abbratscher, 

Am per’ iin sach plain d’ ossa. 

4. ’Na memma stiglia nun voless, 

’Na memma meinma stiglia, 

Cha cur ch’ eau he da 1’ abbratsclier, 

Chi pera ’na claviglia. 

5. ’Na memma trida nun voless, 

’Na memma memma trida, 

Cha eur ch’ eau he da 1' abbratscher 
Chi pera be chi ’m sgrischa. 

fi. ’Na memma bella nun voless, 

’Na memma memma bella, 

Cha cur ch’ eau he dad ir davent, 

Cha ’ls oters vaun tar ella. 

*) Ürm vifrianta della chanzun publichada da P. Derin: Annalas 
VII Nr. 9. 

7. ’Na mezdanetta ’vess gugent, 

’Na bella mezdanetta, 

Cha cur ch’ eau he da 1’ abbratscher, 
Chi pera chi ’m daletta. 



Nr. 5. 

1. Ed eiran trais sudats, 

Chi gnivan dalla guerra, 

Rom patipom patipom, 

Chi gnivan dalla guerra. 

2. Ün da quels trais 
’Vaiv’üna bella rösa, 

Rom etc. 

3. La figlia del rai 
Eira sün fanestra, 

Rom etc. 

4. 0. bel tamburin, 

Voust dar a mai ta rösa? 

Rom etc. 

5. 0 figlia del rai, 

Voust dar a mai teis cour? 

Rom etc. 

6. 0 sclnir il tambur, 

Domanda a meis bap! 

Rom etc. 

7. 0 majestà del rai, 

Voust dar a mai ta figlia? 

Rom etc. 

8. Signur il tambur, 

Voust tü ch’ eu ’t fetscha pender? 
Rom etc. 

9. Tschientmilla sudats 

Sun qua per am defender! 
Rom etc. 

10. Signur il tambur, 

Schi di, chi ais teis bap? 
Rom etc. 

1 1 . Meis bap ais il rai, 

II rai dell’ Ungaria. 

Rom etc. 

12. Signur il tambur, 

Piir piglia mia figlia. 

Rom etc. 



Nr. 6. 

1. „Stè a Dieu, ch’ eau vegn davent; 
Eau pigl cumgio, ma na gugent. 
Uossa nun poss plü surtrer, 

Que ais que chi ’m fo ’mpisser. 

2. S’ ingrazch a tuots in generel 

Da vos cherin ed eir bun tramegl, 
E cha m’ hegias eir perduno, 

Scha füss sto ün po sundro.“ 

3. „Complimaints plü nun stè a fer, 

0 cha ’ns fessas plü a da cher, 

Da rester aunch ’ün po acquia 

E giodair nossa cumpagnia. 

4. E scha que nun po scuntrer, 

Schi volains eir giavüscher 
Ün felice e bun viedi, 

Cha Dieu osta da tuot cuntredi. 



14 

5. E cha Dieu as fatscha la grazia, 
Da turner darcho in patria, 

Per podair lur’ ans chatter 
Tuots darcho in buna sandet." 



Nr. 7. 

1 . Eu ’vaiv’ üna marusa 

E pro quella staiva gent; 

Quella füss stat ma chara spusa, 
Sch’ eu non fiiss it davent. 

2. Ils bains, ch’ eu la vögl, 

Quai ingün non po dir our; 

Ma tü taschast be chamön 
E mai non disch da ’m tour. 

3. 0, tour t’ pigliess eu gent, 

Scha teis pleds füssan da cour; 

Ma eu ha ’na mala temma, 

Cha tü ’m vögliast snarrantar. 

4. 0, snarrantar mattans 

Mai non sun eu stat’düsà; 

Amo main pitschens infants 
Mai non ha eu ingiannà. 

5. 0, schi da nan teis man, 

Teis man dret sarà la fai, 

E Dieu guarda sur in giò 
E benedescha nossa lai. 

6. Uoss’, uossa ha dit schi, 

Ha dit schi con meis marus, 

0 che allegraivel di, 

Cha quel ais stat da gnir meis spus. 

Nr. 8. 

1. Bainvgniits eir vus, meis chars, 
Vus gnivat bain dinrar; 

Ma qualche già cha gnivat, 
Sclii ’ns allegrain pel vaira. 

2. Per vus non sun eu quia, 

Ma per far la vöglia mia. 

A nus volais vus bricha, 

V us ’lais üna plü richa. 

3. Laschai da sa s-chüsar, 

Schi ’lain nus domandar, 

A1 bap ’lain domandare 
E sia vöglia fare. 

4. Dit, co nus ’vain da dir, 

Cha vus non liajat da rir? 

Schi ’lain nus dir: schi, schi, 

E ’l fat ais stabili. 



Nr. 9. 



1. 0 patria, clamast, 

Tü ’m chattast perdert; 
Meis sang in offerta 
Spordsch d’ ün cour avert. 

2. Addieu, chara marnrna, 

Eu vegn combattand; 

Per patria libra 
Spand eu meis sang. 

3. Ah, non criderai, 

Scha mai plü ’ns vezzain; 
In tschel ans comparta 
11 Segner quaist. bain. 



4. Addieu, chara sour, 

Non complandscher teis frar 
Conforta la mamma, 

Sch’ eu non poss turnar. 

5. II champ da battaglia 
Decida ma sort, 

Di ’m, co ch’ eu podess 
Murir plü bella mort. 

6. II Segner t’ conforta, 

Tü glüm da meis cour; 

Am doula, cumgià 

Eir da tai stovair tour. 

Nr. 10. 

1 . II raeis star lejer temp, 

Quel ais passà; 

Cur eu sün quel m’ irapais, 

Stögl be cridar. 

2. Ma eu crajaiva, sch’ eu 
Am raaridess, 

Ch’ eu ’ vess, ch’ eu ’vess pel vair 
Tuot quai ch’ eu ’less. 

3. Ma uossa, ch’ eu sun bain 
Eir raaridada, 

Schi sun tschient railli giadas 
Inriiclada. 

4. L’ ais gnti davo con pleds 
Fich malizius, 

Per forza ha stü tour 
Quel trid clancus. 

5. Quel Dieu, chi ’m ha lià, 

V ain a ’ra sliar ; 

Devotàs uraziuns 

Am pon güdar. 



Nr. 11.*) 

1. Guardai, co nia raarusa 

L’ ais our’ in quella prada; 

Ün oter ineis compagn 
Ais gnü e 1’ ha pigliada. 

2. Compagn, tü mal compagn, 
Tti hast tut la raia chara; 
Con tanta marusada 

Tti est, gnii e 1’ hast pigliada. 



*) Conguala eir Flugi, die Volkslieder des Engadins, pag. 60: Guar- 
dai mia marusa etc., ed Annalas XI Nr. 8: Piir spetta meis compagn etc. 

3. Pür tascha, meis compagn, 

Ch’ eu ’t fetsch gnir a mas nozzas. 
Plü gent. ir alla fossa, 

Co pro tai ir allas nozzas. 

4. Plü gent vair a ’t sepulir, 

Co at vair a spusar; 

Plü gent ir alla fossa, 

Co pro tai ir allas nozzas. 

5. Chi spia, quel sa, 

E chi piglia quel ha; 

Sun it e 1’ ha spiada, 

E tü est gnü e 1’ hast pigliada. 

6. Que ais sco ün bap, 

Chi ha be üna figlia; 

E1 guarda sü per quella, 

E vain ün oter e la piglia. 

7. Que ais sco ün mat, 

Chi ha be üna marusa; 

E1 guarda sü per quella, 

E vain iin oter e la spusa. 

8. 0 matta, bella matta, 

Tü hast bain ün’ alba fatscha, 

Tü hast ün’ alba fatscha, 

Ma 1’ ais dscheta sco la glatscha. 

9. La glatscha, quella leua, 

Ma 1’ amur, quella non ’s perda. 

Con tanta marusada 

Tü est gnü e 1’ hast pigliada. 

Nr. 12. 

1. 0 di ’m ün pa, eompagnett’ adorabla, 

0 di ’m ün pa, scha tü est maridada. 

2. Non sun maridada e no ’m vögl maridar, 

Per tant, o giuven, sün mai non ’t laschar. 

3. Schi sta a Dieu, compagnett’ adorabla, 

Ed allas mias nozzas sarast invidada. 

4. Eu ’in part eir da quia trais uras ant di, 

E las mias nozzas saran venderdi. 

5. 0 charas mattans, dels mattuns non ’s fidai, 

Perche que ch’ els dischan inguotta non ais. 

6. Perche que ch’ els dischan la saira pel vaira, 

Schi la daman inguotta non aise. 

7. Perche que ch’ els dischan la saira del bun, 

Schi la daman snejan sco ’ls minchuns. 

8. Perche que ch’ els dischan la saira del sgiir, 

Schi la daman non aise pür. 

9. Insomm’ insomm, insomma, chi sun razzas buserunas, 
E quellas chi ’ls crajan sun tantas lumbardunas. 

10. Insomm’, insomm’, insomma, chi sun razzas maledettas, 
E quellas clii ’ls crajan sun tantas mattas schlettas. 



Nr. 13. 



Suspüra, meis cour, 
Radschun cha tü hast; 
Tuot quai cha tü voust, 
Tü mai non ’varast. 



II meis marus, 
Quel ingiannadur, 
Con baiver aua 
II lia eu stü tour. 



Ma tut schi 1’ ha eu, 

Ma bricha spusà; 

Ma avant co far nozzas, 
Schi ’lain nus guardar. 







215 



Nr. 14.*) 

1. Alla marusa sun rivà, 

Infin siin porta in’ ha ferinà. 

Chi ais chi batta usche fich, 

Aise amis o inimis? 

2. Ami ch’ eu sun ed ami bun, 

Ye giò, sclii vezzast quel ch’ eu sun. 
0 mamma chara, stat sii eir vus, 

Ch’ eu crai chi saja meis char inarus. 

3. 0 figlia chara, sta sü be tü, 

E fa ad el iin bel bainvgnü. 

0 mamma chara dit am il lö, 

Inua ch’ ais il battafö. 

4. 0 figlia chara, schi guard’ intuorn, 

Eu crai ch’ el saja siin bocca d’ fuorn. 
Siin bocca d’ fuorn ha eu guardà, 

Stin bocca d’ fuorn 1’ ha eu chattà. 

5. 0 schi ve aint, tti meis cour char, 
Acciò ch’ eu’ t possa abbratschar. 

0 schi ve aint, tü meis dalet, 

0 schi ve aint suot il meis tet. 

0. 0 schi ve aint tti meis cuffort, 

Acciò ch’ eu’ t ama fin la mort. 

Con granda brama t’ ha spettà 
Ed alla fin est arrivà. 

7. Ah, eu sun bain zuond fortünà 
A ’m vair da tai fich bain amà. 

Tti, mois amur, amast a mai, 

Ed eu non bram oter co tai. 



*) Üna varianta della chauzuu publicliada da Flugi in 
Uomanischo Studien, III. Chnnzuns popularas d’Engiadina Nr. 1. 



Böhmer 

8. Yiv’ ils amants ed eir 1’ amur, 
Evviva quels, chi s’ arnan da cour, 
Evviv’ ils cours, chi noh han fosdà, 
Evviva, chi va con realtà. 

9. Evviv’ ils mats e las mattans, 
Evviva quels, chi portan cranzs, 
Evviv’ ils homens e lur dunnans, 
Evviva quels, chi han infantsl 



Nr. 15.*) 



1. 0 schi di, tii bella, 

Che t’impaissast tü, 

Da’ m far inamurar 

Ed uossa no ’m voust plü. 

2. Pür fa ’m inamurar 
Infina cha tü voust, 

Cha tii stoust gnir mia, 
Scha Dieu at volv’ il cour. 

3. Scha Dieu at volv’ il cour, 
Schi sarast bain containta, 
Cha eu e tii insembel 
Possan chasar aint. 



4. Possan chasar aint 
Ed eir insembel star, 

Eir scha malas lenguas 
Han tant bler miss mal. 

5. Chi han tant bler miss mal 
Intanter da noss dus, 
Intanta cha nus eiran 
Marusa e marus. 

6. Chi chi voul nuschella, 
Giaja sii per la ramma, 

Chi chi voul la figlia 
Sto gurbir la mamma. 



7. 0, schi alla mamtna 
Volain nus bain gurbir; 
0, schi alla figlia 
Volain nus dar 1’ anè. 



*) Cfr. Flugi Clianzuns popularas d’Engiadina Nr. 10 in Böhmer 
Romanische Studien, III. La prüma mittà ais suingliainta, la seguonda 
tuot ditferenta. 

Nr. 16. 

1. 0 meis cour char, che mâ dess far 
Inua dess eu tour via? 

Siand cha sto t’ abbandunar 
E trar davent da quia. 

2. Sto bandunar e trar davent 
Da tai, chara marusa; 

Siand la noscha glieud, 

Non poust dvantar ma spusa. 

3. Las malas lenguas quellas sun 
Fich noschas e fich fosas; 

Perche greiv ad iin bun cour 
L’ ais vaira quellas chosas. 

4. Pero as sto considerar, 

Cha ordinaziun 

Non saja stat tanter da nus; 
Perque stovain far fin. 

5. Tuottüna vögl as giavüschar 
l T na buna ventüra, 

Cha ’l Segner quel as vöglia dar 
Tras sia grazia piira. 

6. Ün spus suainter vos giavüsch 
As detta pür il Segner; 

Quaist as giaviisch da cour sincer, 
Cha possat bain obtegner. 

7. Quanto per me amo da plü ' 

Sarà la mia fortüna, 

Non ha dubit da survegnir 
Ün’ otra quanto priima. 

8. Pero schi eu s’ vögl domandar 
Perdun della molesta, 

La qual’ eu ha causà a vus, 

A vus diversas pezzas. 

9. Uoss’ oter qui non sa che ’s dir, 

Eu vögl finir pel vaira. 

Quaist ais be quai, cha eu stögl dir 
S’ giavüsch ’na buna saira. 



Nr. 17. 



1. Prümavair’ ais arrivada, 

Chod splendura il solai; 

Nel lontan vögl far viadi 
Ed il man a mai spordschai. 

V ers la val pigl eu ma strada 
E cumgià pigl d’ ma brajada. 
Stat addieu tuots quels a chasa 
Ed il man a mai spordschai. 



2. Sta addieu, tii mia chüna, 

Eu at sto uoss’ handunar; 

Vögl tscherchar otra fortüna, 

Qui non poss eu saimper star. 
Eir nel ester s’ chatta chasas, 
Chifnon resgia, non fa assas; 
Speranzand vögl lontanar, 

Qui non poss eu saimper star. 

3. Dieu suprem vus tuots perclnira, 
Quaist giavüscha vos ami; 
Amicizia adüna düra, 

Que c.hi ’s ama rest’ uni. 

Ün solai per tuots splendura; 
Vögl partir, ed ais uoss’ ura, 

Ma pensai a vos ami; 

Que chi ’s ama rest’ uni. 

Nr. 18. 



1. Matt’ o tii bella matta, 
Voust tü bain a mai? 
Voust tii bain a mai, 

Seo oh’ eu vögl bain a tai, 
Sclii ’lain nus far la lai. 

2. Scha tü a mai non voust, 
Schi rest la ti’ amur, 

Sarà ün otra mamma, 

Chi ’varà ün’ otra figlia, 
Üna giuvna dad onur. 



3. Usche bella po’ la gnir, 

Ma chara mai non vain ’la, 
Bella sco tii eirast tü, 

Chara sco tii eirast tii 
Mai non gnaraja plii. 

4. Cur tü m’ inscuntrerast, 

Che mai t’ impisserast, 

0 Deis, o Deis, che ha eu fat, 
0 Deis, o Deis, che ha eu dit, 
Quel podess esser meis. 



5. Quel podess esser meis, 

Ma eu non 1’ ha voglü; 

Eu non 1’ ha voglü, 

Perche ’l non m’ ha plaschü, 
Perquai non 1’ ha voglii. 



Nr. 19. 

1. Taidla, taidla, ma figlietta, 
Taidla, taidla, meis cour char, 
Chi ais gnii 1’ occasiun, 

Sc.ha tü voust at maridar. 

2. O schi schi, la mi’ mammetta, 
Eu fetsch svelt a dir da schi, 
Bast’ chi saj’ ün bel giuvnet 
E da cour ch’ el plasch’ a mi. 

3. 0 schi schi, la mi’ figlietta, 

Ed ais iin hom, chi viver ’s po; 
Ed ais iin hom, chi ha respet 
E ’t, domanda per muglier. 

4. 0 na na, la mi’ mammetta, 

Eu non vögl a quaist trid vegl, 
Eu vögl propi ün bel giuvnet, 
Intschnà fetsch sainz’am maridar 

5. 0 schi schi, la mi’ figlietta, 

Piglia piir ün bel giuvnet; 

Que ais propi ün hom per tai, 
Bastunadas at darà ’l. 



Nr. 20. 

1. Baretta francesa 

Con pichels d’ or intuorn, 
Chamischölas cramaschinas 
E büsts saida con flurom. 

2. La saira vain ils mats 

Con sii chapütschas cotschnas, 
Las mattans per tramagliar, 
Las mattans per snarrantar. 

3. Snarraintan pür ad els, 

Chi sun eir pac plti bels, 

Chi sun eir pac plü scorts 

E mett.an sü lur chapels tort. 



Nr. 21. 

1. La staila del di 
Comainz’ a vegnir; 

Las mattas han pülschs, 
Pon bucca dormir. 

2. 0 pover piilschet, 

Pür miitscha, sch’ tii poust ; 
E bagnan il daint 
E provan a ’t tour. 

3. Schi ’t tschüffan, schi ’t mazzan 
E ’t rumpan per mez, 

Ed our da fanestra, 

Rumpand il culöz. 



Nr. 22. 

1. Sar Burtel Singer ais rivà, 

Giodim pè d’ Guarda s’ ha ’l fermà, 

Giodim pè d’ Guarda s’ ha ’l fermà, 

Giunfra Chatrina per pigliar. 

2. Ch’ el saja bainvgnii, Sar Burtel Singer, 

Ais E1 gnü per ma Chatrina? 

Ma Chatrina, sch’ E1 voul pigliar, 

Ais in cuschina, ’la fa ’l giantar. 

3. Va oura tü, mi’ Anna Tina, 

E claina aint nossa Chatrina, 

E clama aint nossa Chatrina, 

Chi ais gnü qua Sar Burtel Singer. 

4. Giunfra Chatrina qua gnit. aint 
Con ün cour trist e malcontaint. 

Dieu ’ns allegra, Giunfra Chatrina ! 

„Ch’ E1 saja bainvgnü, Sar Burtel Singer!“ 

5. 0 schi va giò, mi’ Anna Tina, 

E piglia sü ’na zena d’ vin ! 

La zena d’ vin füt qua portà, 

E la müstà restet in chà. 



Nr. 23. 

1. Quaista chanzun vain qui fat our 
Ad ün bel giuven plain d’ amur. 
Seis nom pero non ’lain dir our, 
Sohabain ch’ el ais palais. 

2. Tar üna bella giuvna get, 

Quella zuond poch la traraagliet; 
Non la volet be per raarusa, 

Ma domandet dalum per spusa. 

3. E1 non stet lönch a’ s irapisser, 

Sch’ la chosa podess bain passer, 
Giaiva quintand ad iraminchün, 
Crajand d’ 1’ avair sco in iin puogn. 

4. Ma sco ün chatscheder po faller. 
Schabain 1’ ais franc da sagetter, 
Usche ad el que ho fallo, 

Cha uossa vain el minchuno. 



Nr. 24. 

1. Ve nan, tü meis dalet, 

Da nan tii teis man dret, 

Ve nan iin pa pro mai, 

Schi discurrin nus dalla lai. 

2. Via pro tai vögl ir, 

Ma dalla lai na discurrir, 

Via pro tai vögl star, 

Ma na tschantschar da ’ra maridar. 

3. Vögl ir iin an intuorn, 

Per vair, sch’ eu chat iina fluor, 
Sch’ eu chat iina plii bella, 

Schi vögl eu tour a quella. 



Nr. 25. * ) 

1. Vus Giunfrettas s’ almantais 2. Nus savain bain la radschun, 
Da nus oters giuvens, Perche nus train via: 

Cha nus tiran our d’ pajais A bain blers manc’ il bastun 
Ed a vus bandunan. Con granda chtizzeria. 

*) Cfr. Flugi' Ohanzuns popularas d’ Kngiadina Nr. 28 in Böhmer 
Romanischo Studion III. 

3. Schi, perquai nus train davent 5. 
E stain trais ans o quatter, 

Per ans guadagnar il pan, 

Con fich bler da sbatter. 

4. La plü saimpla naziun 
Eschan bain nus oters, 

E quai ’s vezza da minchün, 
Da mai e da blers oters. 



Giain davent e stain davent 
Trais o quatter ans, 

E lura gnin nus a chasa 
Con quels quatter francs. 

6. In viadi la mittà 

Bain sgür nus spendain, 

Ed il rest, s’ di in vardà, 

In divertimaints. 



7. Davo quatter o ses mais 
Eschan darcheu glischs; 
0 che povra naziun, 

0 che povers Grischs! 



Nr. 26. 

1. Sta a Dieu, marusa chara, 

Eu uossa vegn davent da tai; 
Eu sun qui oblià 
Per nossa libertà. 

2. 0 nöbla libertà, 

0 chara, dutsclia patria, 

0 chara libertà, 

Chi liast tut da nus cumgià. 



3. 0 nöbel, char pajais, 

Tii meritaivast il prais, 
Eirast in tuotta flur, 

Uossa est in mandonur. 

4. Eu at dun quaist anè 
Per segn da grand’ arnur, 

Eu met sii meis chapè, 

Sta a Dieu, tii il meis cour! 

5. Scha lii voust ir davent, 

Meis cour quel sto murir, 

Meis cour quel sto murir, 

In terr’ ant ura ir. 

6. Va a Dieu, il meis dalet, 

Vast uossa our suot meis tet, 
Sta a Dieu, il meis cuffort, 

0 frizza della mort. 

7. Stat a Dieu, il meis bap char, 
Charischma mamma mia, 

Va a Dieu, il meis figl char, 
Dieu saja ta compagnia. 

8. Piglia, Dieu, tü meis infant, 

0 Segner, in teis mans; 

Tras spada non laschar 

ln terra giò crodar. 

9. Els sun passats da Bern, 

Sun rivats in Lucern, 

Ma qua s’ han els fermats, 

Chi eiran scuffortats. 

10. 11 nos char general 

Ha tschantsc.hà pleds cordials, 
Ans lia bain informats 
E zuond fich allegrats. 

11. Pür giain da legrament 
11 nos char regiment, 

Pür giain con anim bun, 

Dieu saja nos patrun. 

Nr. 27. 

1. Meis giuven cour ais conturblà 
Per tai, chara marusa, 

Meis giuven sang ais stramantà 
Per tai, o graziusa. 

2. Ah, meis dalet s’ stovess ingual 
Da mai laschar gnir pchà, 

Plü dür sch’ el fiiss co il atschal 
A vair ma fideltà. 

3. Ingiinas bellas han podii 
Fin qua meis cour plajar, 

Ma eu, dalun cha t’ ha cognschü, 

M’ hast fat inamurar. 

4. Dalunga avet eu quell’ onur 
Da ’t vair, o bella bocca, 

Dar at stovet eu con amur 
Meis cour, ma vita tuotta. 

5. 0 vita mia, non ’t grittantar, \ 

Tant. ch’ eu ha taschii quia, 

Taschü ch’ eu ha be per bramar, 

Gh’ tti dvaintast spusa mia. 

6. Meis giuven cour ais conturblà 
Per tai, o rösa fina, 

Eu’trouv, da mai t’lascha gnir puchà, 
Da ’m tour tii bod festina. 

7. La causa quell’ ais tuot in tai, 
ln tia grand’ bellezza; 

Tü sul’, tii sul’ am poust amar, 

Tii am poust dar algrezza. 

8. Che ’in giid’ a mai, sch’ eu conquistess 
Üna spusa zuond richa, 

Lapro scha ella non avess 
Ne sen, ne brich güdizi. 



15 

9. Sen e giidizi po ’la avair, 

II Segner benedescha; 

Ma la superbia ed il sen ot 
Bainbod precipitescha. 

10. Tschinch milla rentschs^ha bain savü 
Üna brava femna far; 

Ma üna femn’ ha eir savti 
Desch milla rentschs disfar. 

11. Non sun tant nar da barattar 
Ün chavagl per iina sella, 

Non sun tant nar da ’m maridar 
Per roba bler’ e bella. 



Nr. 28. 

1. Eu pro vus, bella, ir voless, 

Plaschair meis ’vair da cour, 

Con desideri ch’ eu avess 
Uossa da ’s podair tour. 

2. Cha plü bell’ e plü’ miaivla, 

Mai eu non ha vis; 

Scha no’ m pigliais, schi eschat causa 
Da’ m far gnir vegl ant dis. 

3. Char Sar vus bel, ch’ eu vögl bain dir, 
Ch’ el tschercha pür utro, 

Ch’ el piglia quaists trais pleds a cour 
Ch’ eu no’ m marid amo. 

4. Co quaists trais pleds fan mal meis cour, 
Cur ch’ eu in’ impais quell’ ura, 

Cur ch’ eu crajaiva be da ’s tour, 

Stovair murir ant ura. 

5. Char Sar vus bel, ch’ eu ’s vögl bain dir, 
Cha be con iina botta 

Non croud’ a terra brich ün lain ; 

Usche ais la resposta. 

6. Buna saira, o vus bella, 

Eu sun darcheu turnà, 

Scha ’l vos cour indüri, 

Quel füss ün pa lamgià? 

7. Bainvgnii, charissm’ ami, 

Acqui in chasa mia, 

Schi stoverà eu crajer. 

Chi saj’ ordinà da Dieu. 

8. E vus, charissm’ amia, 

Schi’ s vögliat adegnar, 

Quaist anè bain da pigliar, 

In amur mia da portar. 

9. Con quaists duos pleds finescha, 

Cha Dieu ans benedescha; 

Con quaist volain finir, 

Cha Dieu’ ns vöglia benedir. 



Nr. 29. 

1. Nel chalender vain nomnà 
Tuot las sias insainas, 

E landroura vain chattà 
Tuot las malas feinnas, 

Chi non san as soffrir, 

Chi non san as convgnir, 
Sun sco chan e giatta, 
Sovent as chatta. 

2. Sün 1’ insaina del agnè 
Ais iin’ insaina flaivla; 
l T na giuvna con ün vegl 
Ais mamforgnus’ o flaivla. 

’La laschess il vegl murir, 

’La tscherchess da survgnir 
Un giuven allegraivel 
Ed amiaivel. 

3. Sün 1’ insaina del liun 
Dessast pür guardar, 

Da non tour ün grand narrun, 
Schinà est ingiannada. 

Ma pustiit sch’ el fiiss pac scort, 
Schi at dess el pac cuffort, 

Gess all’ usteria 

E magliess il tieu. 

4. II stainboc vain smalià 
Con üna corna lada. 

Sch’ el savess da gratiar 
Pro inqualche bavadra, 

’La bavess bain tuot davent, 
Saimper stess allegrament, 

Piiss adüna plaina 

E non fess la tsehaina. 

5. Sün 1’ insaina del bouv 
Dessast bricha prender 

Üna con ün vestmaint nouv 
E ’ls chatschous chi pendan. 
Scha infants 1’ ha da survgnir, 
Schi ’ls fa 1’ ir malvestits 
E mal ragolats 

E mal pezzats. 

6. Siin 1’ insaina wassermann, 

Ais iin insaina blaua, 

Cur chi ais lönch tramaglià, 

Schi soula ir ad aua. 

Ma tü est il meis cuffiert, 
Spordscha nan il teis man dret, 
Schinà stögl eu murir, 

Da qui spassir. 

7. Eu voless gent rasiar 
Pro üna giuventschella, 

Sch’ eu savess da gratiar 
Pro üna scort’ e bella. 

Ma e sun semnadas rar, 

Ch’ eu stantess da la chattar, 
E stess tour pazienza 
E far pentenza. 



Nr. 30. 



1. Ed eiran duos compagns, 
Chi ’vaivan üna marusa; 
Uoi, e 1’ iin e 1’ oter 

La ’laivan per spusa. 

2. Uoi, e d’ ün as sainta, 

Ch’ el va be la datnan, 
Uoi, e 1’ oter va 

La saira be plan plan. 

3. Uoi, sün il bundi, 

Meis dutschissem cour, 
Sun be gnü a verer, 

Scha vus am ’laivat tour. 

4. Vus eschat massa tard, 
Ha fingià fat la faira, 

Chi ais stat ün oter 
Compagn be lier saira. 

5. Uoi, cpte sarà stat 

Be quel il nteis compagn, 
Ai, schi güst sün quel 
Non ha ingün permal. 



6. Sast, meis char compagn, 
Eu vögl at dir il vaira, 
Ch’ eu la ha tutta 

Be in dumengia saira. 

7. Be in dumengia saira 
Alla bella clergliina, 

Ai, e stun sün spranza, 
Ch’ ella am diira adiina. 

8. Sast il meis compagn, 

Co ch’ eu ’nt chat inrüclà, 
La tala e tal’ matta 
Dad avair piglià. 

9. Uoi, ella non sa 
Ne cusir, ne filar, 

Nemain ir sül fuond 

• Eir a lavurar. 

10. Non la sa far oter, 

Co star in cuschina, 

L T oi, ed ir giò ’n schler 
A stordscher la spina. 

Nr. 

1. Scha'l Trenta’vess maglio 
II spiert d’ la vanited, 

Schi grand bain’vess el fat 
A tuot 1’ uinanited. 

2. Perche cur quel rnelnüz 
Sün la terra gnit co, 

La liberted svanit 

E ’l pover füt chalcho. 

3. Formet la nöbilted, 

Fet guerr’ alla radschun, 
Stranglet 1’ egualited, 

Per müder la chanzun. 

4. II merit non füt pii 
Ün titel retschercho, 

Cur la virtüd stuvet 

Tar 1’ hom sbasser il cho, 

5. Per plajer snot il giuf 
Della captivited 

Ün spiert, cher adüso 
Alla simplicited, 

(1 E reverir perciò 
Con ün titel d’ onur 
Ün esan, chi ais naschieu 
II figl d’ ün grand signur, 

7. Overo quels chi sun 
Da fortüna colmos, 

Da hazs, cha Dieu el so 
Co füttan guadagnos. 

8. Quaist muossa, cha nel muond 
Ais tuot confusiun, 

Cur 1’ hom s’ lascha condiir 
Be tres 1’ ambiziun. 



9. Nel temp del secul d’ or 
.Tuot vivaiva containt, 

II nom ad ogniün 
Eira solum contschaint. 

10. Perque, d’ inuonder vain 
Tuot quella nöbilted? 

Nun ais Adam il bap 
Da tuot 1’ umanited? 

H. E perche noss babuns 
Nun ’vessan iisito 
Quella distincziun 
Ch’ hozindi vain duvro? 

12. Quels titels da patrun, 

Da Giunker e Signur, 

D’ Illustrissem suvenz 
ln tuotta sa splendur? 

13. Scha tel fiiss sto dal tschel 
Fixo per il destin, 

Schi tschert, cha Dieu’ls’vess 
fat 

D’ iin limun bger pü fin; 

14. Acciò cha imminchiin 
Nun ’s ’vess podieu faller 
Da ’s inservir dal nom, 

Ch’ el ’vaiva da duvrer. 

15. Ma na, na, mieus signuors, 
II bap celestiel 

S’ ho creos similmaing 
A1 cornün eguel. 

16. II merit sohtm fo 
Aduzer traunter nus 
In rango, dignited, 

Quel ch’ ais pii virtuus. 

17. Perque vivain nel muond 
In pêsch, in charited; 

La nöbilted nun ais 
Co piira vanited, 



18. Ambiziun del spiert, 

Suvenz turmaint del hom. 
Che po servir ün titel, 

Cur ch’ ün ais galantom ? 



Nr. 

1. Dieu creet il homens 
Per viver in societed, 

Na solum per servir 

D’ iin raig qui la nardet. 

2. Bainschi combatter quels, 
Chi cunter la natüra 
Dals homens vöglian fer 
Bes-chas della pas-chüra, 

3. Sco bgers da quels vilauns 
Potentats della terra, 

Chi be per vanited 
Als pövels faun la guerra. 

4. Dal che nels combats 
E sco bojers lur mauns 
Bagnan eon plaschair 
Nel saung dels utnauns. 

5. Cun granda crudelted 
Cuorrane alla gloria, 
Comandan da tnazzer 
Per avair la victoria. 

6. E poi per accomplir 
Lur proget infernel, 

Della chesa d’ onur 
Faun chesa d’ adulter. 



32 . 

7. Involan ad imininchiin 
Sa roba, sa fortiina, 

E laschan per crider 
Ils ögls sa disfortiina. 

8. Perque schi 1’ hom d’ onur 
Sto s’ armer e combatter ; 

L’ ingüstizia dels raigs 

L’ hom liber sto abatter. 

9. Tuots pövels, chi nel muond 
Vöglian lur liberted, 

II Dieu dellas armedas 
Cun els ais in vardet. 

10. La guerra ais permissa, 

Cur tin ais attacho; 
Defender sa liberted 

A tuots vain cumando. 

11. Ma dopo la battaglia 
La plti bella onur 
Ais da giider il pover 
Strupcho in sa dolur. 

12. Fer la pèsch cun sieu vschin, 
Turner a chesa sia, 

Render grazia al destin 
Ais, erai, la dretta via. 

13. Tels pövels paun allur 
Spetter dal Dieu vivaint 
Tuot bain in ogni ura 
Ed in ogni momaint, 



14. Della patria amur, 

Da tuots recognoschentscha 
E la grazia da Dieu 
Per sia recoinpensa. 



Nr. 33. 

1. 0 hun amih, cun te stögl dir, 

Ma bain zuond adascuse, 

Co our da me as sto spartir 
La mia chera marusa. 

2. Eau tschert nun vess zuond brich pisso, 
Ch’ 1’ am ’v^ss zuond bod smancheda, 
Taunta bunted, amur e fè 

’Sche hod am ’vess pajeda. 

3. Cura cha stun a ’m impisser 
Taunta spartida amure, 

Schi sto mieu cour tuot vi alguer 
In larmas e dulure. 

4. Tuot que clia lönch eau he hramo, 

Con tuot art vögl avaire, 

Co sun da que daffat privo, 

Ün oter po ’l giodaire. 

5. 0 cher’ amur, co ’vais pudieu 
’Sche hod am smancher via, 

Co per iin oter s’ inetter sü 
Col bain, ch’ eau ’s ’laiva quia. 

6. Co jioss eau uossa j)ii diirer, 

Co sto spartir mieu cour? 

E1 sto schi tschert tuot vi alguer, 

E1 sto da craper our. 

7. Perche ’vais vulieu, o cher’ amur, 

Ün tel grand tuert am fer? 

Perche mieu cour in taunta dolur 
’Vais vulieu fer alguer? 

8. Bain milli voutas ’vais vus vis 
L’ amur, cha eau ’s portaiva, 

Ma vita e saung, cha eau ’vess miss 
Per cha ’s servir pudaiva. 

9. Ma ah, eau tschert nun poss sperer 
Vus dvaintas mê pü mia, 

Que schi, que schi am fo alguer, 
Que am fo alguer via. 

10. Addieu sto dir, ma cun tschantscher 
Quaist pled am perd eau via, 
Addieu, addieu, mê pii brancler 

La spraunza, vita mia. 

11. Vus dintaunt s’ vögl giaviischer 
Taunt bain, chi mê s’ po dire; 

Tuot que vos cour as do da crair, 
Dieu s’ vöglia benedire. 

12. Iz pür davent, vus mieu dalet, 

Dieu s’vöglia cumpagner; 

E me chi resta qui sulet 
Dieu ’m vöglia cuffoter. 

13. Scha nun he vus brich pudieu tour, 
Schi taunt s’ he stuvieu amer 

Schi tschert ad oters il mieu cour 
Eau mê nun poss pü der. 

14. Dieu s’ vaiv’ ad oters ordino; 

Eau poss brich contradire 

A que cha Dieu ho decreto; 

E1 s’ vöglia benedire. 

Nr. 34. 

1. S’ giaviisch la buna saira, 
Oharina matta bella, 

He grand giaviisch pel vaira 
Da podair gnir tar ella. 

2. Eau am laschess increscher 
Da ster taunt lönch davent; 
Nun se che chi poss’ esser, 
Tiers vus cha vegn suvenz. 

3. Ma che vulais da me, 

Mieu cour ais tuot davent, 
Schi buonder nun as fe, 

Tar vus cha vegn suvenz. 

4. Bainvgnieu, o giuven cher, 
Algrezia, dolur granda, 

Mieu cour as sto brancler, 
Cur el as vezza gnand. 

5. Chi s’ ho ’sche bain müdo 
Vers Dieu vos crudel cour, 

II quel fiiss inclino 

A me gugent da tour? 

6. Vers vus crudel mê sto 
Nun ais mieu cour pelvaira, 
Cha que avains tschantscho 
Con vus be dich her saira. 

7. Ün grand pled (jue da dir, 
Ün grand tuert que da fer, 
Nun vöglias in prescha ir, 
Nun hegias da ’s rtigler. 

8. Tar me nun achattais 
Richezza ne belleza, 

Sco vus as cradantais, 

Mo bainschi pieted. 

9. Nun se, scha eir a mi 
Vus t.aunt ’amur yjurtais, 

Taunt bain e taunta fè 
Co vus cun voss pleds dschais. 

10. Pertaunt as vögl cussglier 
Da prusa giuventschella, 

Cha vus vögliat chatter 
Üna pü richa e pü bella. 

11. 0 che pleds vus am dschais, 

0 che dolur turmaint, 

0 che cordöli am dais, 

Mieu cour quel foura aint. 

12. Taunt nun s’ cradantais 
Davent. da qui am fer ir, 

Ed uossa vus volais, 

Cha eau giaja a murir. 

13. Tar vus he eau chatto 

Tuot que mieu cour bramaiva, 
Ed ais bger pü co que, 

Cha eau m’ incrajaiva. 

14. Tuot que chi as po fer 

A nos Dieu bain plaschaivla 
In vus ais da chatter, 

0 giuvna allegraivla. 

15. Tuot que chi plesch’ al muond 
Avais eir in tsehertezza, 
Tuottas virtüds eir zuond 
Avais eir grand richezza. 

16. Las stailas trapassais, 

II solagl ho invilgia, 

Cur el as voul guarder, 

Sto bain, o nöbla gilgia. 

17. Co in vus pii bellezza 
Nun ho vis il solagl, 

Ma neir pü fidelted 
Üngün co aint in mai. 

18. La buocha am riaiuta, 

E voss ögls quels am guardan, 
E cur cha quella chaunta, 

Mieu cour s’ allegra d’ fè. 

* 

19. Rösa amabla e pom grano, 

II solagl vus sumgiais, 

Las rösas chi savuran 
Vus tuottas trapassais. 

20. Rosmarin cun odur, 

Balsem il pii custaivel, 

E las gentilas fluors, 

0 cour mieu dalettaivel. 

21. Taunt bel da tuot la terra, 
Taunt bel da tuot il mer, 

Scha füss auncha pii bgeras, 
Non ais da congualer. 

22. Scha our da perlas as fess 
Als raigs üna coruna, 

Usche our d’ virtiids 

Ais fat vossa persuna. 

23. Sco ais sto la prusa Anna 
Da nossa sour Maria, 

Sco la casta Susanna, 

Schi eschat rösa mia. 

24. 0 sulagl da^bellezza, 

0 dutsch amabel cour, 

Tesori da tschertezza, 

0 mieu dalet, mieu bain. 




25. 0 vus, mia algrezia, 

Mieu dntsch, charischem cour, 
0 vns, mia contentezza, 
Perche nn’ m volais tour. 

26. 0 rösa mia gentila, 

0 flur vus da coruna, 

0 vus, flurida gilgia, 

0 chera mia persuna. 

27. Perche vulessas der 
A me taunta dolur? 

A quel chi ais vos cher 
Ed ümil servitur? 

28. Vus essas üna gilgia, 

Cha tuot as sto luder, 

Usche cha niaunch’ invilgia 
Nun chatta da ’s blasmer. 

29. 0 vus suletta bella, 

Custaivla perla fina, 

Cun me la pü fidella, 

Cun me la pü charina, 

30. Nun sajas uschè crudella, 

0 spraunza, o vita mia, 

Con quel schi sajas fidella 
Eir tuot la vita sia. 

31. Scha eau ’s pudess servir 
E ’s der qualche cuffort, 

Sün vos comand vless ir, 
Vless ir in milli morts. 

32. Ma scha vus nun s’ miidais 
Vos cour a ’s alamger, 

Varos da ’m compagner, 
Rainbod da ’m sutterer. 




33. Varos allur voss mauns, 

Istess a stovair gnir 

Sün mieu vaschè als craunzs, 
Varos da ’m sepulir. 

34. Nun se, scha fors’ allura 
Piissas eir bain containta 
A vair con dolur 

Spartir mieu giuven saung. 

35. Ma scha mez mort acquia 
Vus am vzais stramento 
Scha vus be dschessas schi, 
Sarò bod ravivo. 

36. Vulais uoss’ mia mort 
0 vulais via vita, 

Schi declarè bainbod, 

Schi declarè subitte. 

37. Avuonda e bricha pü; 

Eau vögl bain vossa vita; 

Cun vus vögl eau dir schi, 

Dir schi eir bod subitte. 

38. Acquia as possa eir der 

II mieu maun dret, mieu cour, 
II vos dè no a mi, 

Schi ’ns volains dalum tour. 

39. Voss pleds am faun alguer, 
Mieu cour daffat spartir; 
Giavüschè’ m vus da ster, 

Da viver e da murir. 

40. "0 pleds zuond cuffortus, 

Chi fo mieu cour legrer, 

0 dutsch e grazius, 

Cha taunt he stuvieu amer. 




41. Quaist pleds m’ baun do la vita, 
Haun fat, mieu cour flurir, 

Chi vulaiva usche subit 
Davent da me spartir. 

42. Schi sajas dimena mia, 

Sco eir ch’ eau vos sun; 

0 Segner do’ ns la vita, 

Bain benedicziun. 

48. Uossa sun eau cuntaint, 

Uossa vögl benedir 
Quell’ ur’ e quel momaint, 

Ch’ eau he tar vus vulieu gnir. 

44. Uossa possa brancler 
Anima vivusa, 

Da cour eau vögl brancler, 

0 dutscha, chera spusa. 

45. La granda contentezza, 

Chi sainta qui mieu cour, 
Ungüna perdertezza 
Nun po indret dir our. 

46. Or grand ed eir brich ora 
E perlas preziusas 

Ed eir oters grands duns 
Daun oters a lur spusas. 

47. Mo eau a vus inieu cour 
E me istess am dun; 

Eau ’s rouv, cha vöglias tour 
Per buna affecziun. 

48. Un pitschen segn daflat 
As vöglia presenter, 

In quella tuott’ amur, 

Cha adün’ as vögl purter. 

49. Sün quaunt eau vögl piglier 

Tuot que giò d’ voss chers mauns; 
Lo scunter as vögl duner 
Cun mieu cour eir quaist pain. 



Nr. 35. 

1. Eau as vögl rover, vus bella, 
Cha ’m fessat ün po d’ larg, 
Da ’m tschanter giò sper ella 
Da sia dretta vart. 

2. He bain gugent, vus bel, 
Scha ’s vulais tschanter giò, 
Schi ’m vöglia bain per el 
Am artrer iin po in giò. 

3. Eau tschert gugent avess 
Da ’m tschanter giò acquia, 
Scha non incommodess 

La vossa signuria. 

4. Molesta tschert ingiina 

Non vain el tschert a ’m der, 
Scha ’l voul piglier per bön 
Da nus da ’s indegner. 

5. Dimena cun licenzia 
Da vossa bella grazia, 

Am tschaint giò in presenza 
Tar vus in quaist bel plaz. 

6. Eau he grazia da vair 
Ün bellissem tramegl, 

Chi fo mieu cour parair 

Be sco sch’ el füss in tschel. 




7. Da tauntas giuventschellas 
Legraivlas, virtuusas, 

Da giuvnas las pü bellas, 
Gentilas, graziusas. 

8. Chi po legrer mieu cour 
Dech a.guarder lur fatschas, 

II quel chi fo alguer 

Scu '1 chod solagl la glatscha. 

6. Charischem sar vus bel, 

II lod vus dais acquia 
Pertuocha dech ad el 
Ed a sa compagnia. 

10. Nus savains bain anvessa 
II maungels nus avains, 

Scha nus non vains bellezza, 
Schi charinezza vains. 

11. 0 vus s’ fais grand tüert, 

0 giuvna perfettissma, 

Perche cha sum vos cher 
Ed a vus tuots bellissem. 

12. Üngün maungel ne menda 
ln vus’vais da chatter; 

Cun trais las tremendas 
Eschas da congualer. 

18. A1 solagl dell’ otezza 
E stailas las pii bellas, 
Possaivlas in bellezza, 

0 nöblas giuventschellas. 

14. Bels sun dech ils mats, 
Charinas las mattauns; 

Que ais contschaint a tuots, 
Que saun eir ils infaunts. 

15. Eau nun he taunt stüdgio 
Cun vus da disputer, 

Mo vus savais darcho, 

Cha nun ais da ehatter 

16. Tar nus bellezz’ üngüna; 

Mo que vus dschais acquia 
Que scriv’ eau tiers adüna 
A vossa cortesia. 

17. Schabain vus svessa dschais, 
Cha vus fettas poch ad el, 
Schi svessa bain savais, 

Mo nun vulais esser quel. 

18. Scha be qualche bellezza 
Po gnir scrit tiers a nus, 

Schi dvainta in quella pezza 
Nus eschan spera vus. 

19. Scha dal solagl la glüna 
Impraista la splendur, 

Usche ils mats adüna 
Da vus haun la chalur. 

20. Eir bels allura peran, 

Cur sun a vus preschaints; 
Ma dandet quels disperan, 
Scha sun da vus absaints. 

21. Eau rest usche dimena 

E vaira ais daffat, 

A vus las bellas femnas, 

A nus ils charins mats. 

22. Mo ah, vus las pü bellas 
Eir quaunt il sen avais, 

Ma eir eschas crudellas 

Cun quels chi ’s vöglian bain. 

23. II dür fil diamant 

Nun ho taunta dürezza, 

Co chi ho las rnattauns 
Tiers lur grand’ bellezza. 

24. Co pudess tin giivler, 

Infin ch’ ün gniss aroch ; 

Nun gniss a ’l supplicher, 
Schabain el dvantess mog. 

25. Pü bod gniss ad avrir 
II pled dal chafuol mer, 

Pii bod gniss ün crap dür 
Co vus a ’s alamger. 

26. Eau tschert nun ’vess pisso, 

Cha tela bella chera 

Piiss aint taunta fosdet 
Ed impero mansnedra. 

27. Vus cher, che stais savair 
Ne vais bsögn nus as dian, 

Nos cour quaunt bun ch’ el ais 
Sco ’l paun d’ imminchadi. 

28. Pustüt vers quels vus bels, 

Chi sun reels e prus, 

Ed a vus sun eguels, 

Quels sun fich chers a nus. 

29. Vers quels scha nus pudessan 
II nos cour fer vair, 

Nos saung pudessan der 
A quels per complaschair. 

30. Per nun pudair pii dir 
Lascherò vos pled bun; 

Davent da qui per ir 

L’ ais già iin pez ch’ eau sun. 

31. Addieu, eau’s vögl ruver, 
Gentila rösa bella, 

Cha ’s vöglian il sen der 
Da rester saimper quella. 

32. E quel bun cour purtai's 
Vers me eir taunt’ amur, 
Schi tschert infin la mort 
Sarò vos servitur. 

33. Nun se chi saja quelJas, 
Indret schi ’s vögl guarder, 
E possas esser bellas, 

Vos bun cour demaner. 

34. La vossa gentilezza 
Nos cour ho già lamgio, 

E nus vossa bellezza 

A vus vains declaro. 

35. Dal solagl la bellezza 
Am sto uossa spartir; 

0 Dieu dell’ otezza, 

Nu’m lascher ins-chürir. 

36. Charischem vus bel, 

Dieu vöglia compagner 
Ed aint in nos tramegl 
Baindod ans turnanter. 

37. Addieu, nöbel plaz, 

Addieu, restè tuots sauns, 
Con buna not, vus mats, 
Con buna not, mattauns. 

Nr. 36. 

1. 0 giuventüna chara, 

S’ laschai qui requintar, 

Co (;ha 1’ ais passada 
Con quaist pêr aquà. 

2. E ’s rechattet ’na vouta 
’Na giuvna dad onur, 

La quala fuo clett’ oura 
Dad ün fich grand signur. 

3. II qual la domandet 
Per sia spusa qua, 

Ed ella repondet 
Con dir pero da na. 

4. „Non gnir con tas lusingias, 

Pür sta davent da mai, 

Non tschantschar plii manzögnas, 
Non vögl savair da tai. 

5. Eu sa, quant cha tii paisast; 

Eu t’ ha contschü plii bod ; 

Eu sa, co tii est ttaivel 

E vout est tii bainbod." 

6. „Ah, giuvna, chara giuvna, 
Perche fast que con mai? 

Davent vegn sainza dmura, 

Sch’ non poss avair a tai. 

7. Eu stögl expatriar, 

Non poss star plii acqui, 

Eu stögl eir bandunar 
E trar davent da qui. 

8. Eu vegn per mar e terra, 

Acqui non tuorn eu plii, 

Scha tü no ’m voust sgondar 
E per teis spus m’ tour sii. w 

9. La giuvna vzet aquaia, 

Co ch’ el tschantschaiva bler, 
Schi ha ’la cret, ch’ el haja 
Seis cour ferm e sincer. 

10. Usche quels duos acquia 
S’ liettan in ün coip, 

S’ imprometten güstia 
Infina alla mort; 

11. Pero con libertà, 

Ch’ el possa trar davent, 

E tgnair que tuot zoppà 
Infina seis retuorn. 

12. Correspondenza buna 
Haven els siil cumgià, 

Sco cha que tocc’ adiina 
A cours, chi s’ aman qua. 

13. Ed eir in lur absenza 
As han els cartegiats, 

Tuot sainza condolenza, 

Ch’ els s’ hajan inriiglats. 

14. Ed a seis temp turnet el, 

Ma tuot d’ iiu oter sen ; 

Subit s’ inamuret el 

ln iin ’otra sainz’ artegn. 

15. Ma tuot ipiel puchà allura 
Non ais da requintar, 

Cha el saja 1’ autur, 

Ch' el haja voglü far. 

16. Perche cha sia mamma, 

Quaist lia eir gnii tschantschà 
„0 meis char figl, eu t’ am, 
Pür tschercha da 't retrar; 

17. Perche chi sun plii richas, 
Co quella schi per tschert; 
Banduna tü piir quaista 

E piglia 1’ otra spert.“ 

18. „Ah mamraa, chara mararaa, 
Dit be, co eu dess far; 

Vos figl da cour chi 's ama, 
Eu ’s vögl far que a char.“ 

19. Cussglià ha ell’ uschea, 

Ch’ el dess eir domandar 
La dotta, ch’ ell’ avaiva 
Da far tuot turnantar. 

20. Usche s’ incuraschet el 
E get bainbod allàj 
Inavo doraandet el 

Tuot que ch’ el ’vaiva dat. 

21. Allur con sturpchus pleds 
La dschet el uschea: 
„Renunzia ’m quels effets, 

A tai non vögl eu plii ! 

22. Perehe tia bellezza 

Non ais plii a preschaint 

E causa tia tridezza 

Non ha meis cour containt.“ 

23. Pero el non podet 
Inguotta acquistar, 

Neir bricha con imnatschas, 
Cha el volet provar. 

24. Allura as retret el 
E get d:\ là davent, 

Mo mai pKi non t.urnot el 
In tuot sa vit’ e temp. 

25. Ah, giuventüna chara, 
Scha ’lais as maridàr, 

Schi s’ maridai pür blers, 
Ma bricha sün surtrar. 

26. Perche cha quia s’ vezza, 
Co que sa fich müdar 

L’ algrezia in tristezza; 
Que vain ün a chattar. 

27. Ma vögliast, Segner char, 
A nus tuots perchürar, 

Cha nus in astents blers 
N'on vegnan a crodar. 

28. Uossa quia finescha 
Mia chanzun pel vair ; 
Giaviisch, chi reuschescha, 
Tenor il giist volair. 



Nr. 37. 

1. 0 giuvens chars, amis, campagns, 
Chi ’vais la libertà; 

Tscherchai da far iin bun guadagn, 
Cur gnis a ’s maridar. 

2. Davo 1’ argent e davo 1* or 
Non hajat tant’ ainur. 

Tscherchai 1’ intern e sinccr cour, 
’Varat bain ed onur. 

3. Cha cur 1' intern quel ais sincer, 
’Vais ün bel avantag; 

Containt vos cour po star e leid 
Da viver aint in pasch. 

4. Cha cur 1’ intern quel ais sincer, 
Non ’vais da dubitar, 

’Varat. ’na duonna con pisser 
Con vos bain da chasar. 

5. ’Varat ’na duonna con pisser 
Chi tain il seis marid, 

Sco ’l füss seis rai da cour sincer, 

11 ama da cour fich. 

6. Las raras bellas qualitats 
As cbatt’ in tal muglier, 

Chi mütschan saimper ils puchats, 
Temman lur Segner Deis. 

7. Cbi adura Dieu e’l tain amà, 

Podais bain s’ impissar, 

Cba benedida quella chà 
Sarà in eternità. 

8. Sch’ avais la sort da crodar bain, 
Non ’vais da ’s inrüglar; 

Schabain cha povertà chattais, 
Podais as consolar. 

9. Ma scha 1’ incunter tgnais tscherchà 
Richezza per star bain, 

Non farai quai, eu sun scontrà; 

Eu ’s di a vus per bain. 

10. Perche scha ’vessat quella sort 
Dad esser mal crodats, 

Non chatterat ingün confort 
Co be da suspürar. 

11. La duonna, chi non ha amur, 
Nemain temma da Dieu, 

Condüa 1' hom in disonur 

E perda il fat sieu. 

12. Quella culs ögls da basilist 
Pa finta da ’s bütschar; 

Davo la rain con seis stilet 
Procura da ’s mazzar. 

13. Avant la glieud fane parair 
Dad esser spiir buntà; 

Angels in plaz, satans in chà, 
Quai ’s di eu in vardà. 

14. Ingün vesprer non ais a pêr 
Con tuot il seis velin, 

La duonna nosch' ais amo pêr, 
’La tizcha da contin. 

15. Non di daplii, vus savais megl 
Que ch’ eu vögl dir acqui. 
Perchüra, Segner, tuots fidels 
E da ’ls meldras ventürak 



Nr. 38.*) 

1. Si legramen schuldause, 
Piir siat tapfers brave, 

Nus lain tirar davent, 

Nel feld lain nus campar. 

2. La nossa libertae 

Co noss vegl pardavants 
Han eir in pasch giodaue 
Et quai eir zond blers ans. 



*) „Chianzun d’ ün tapfer suda et pilg congia et va davent." Quaista 
chanzun ais ün interessant exaimpel, co cha chanzuns popularas as trans- 
müdan d’ ün dialect in ün oter. D’ origine sursilvana, ha la chanzun nel 
manuscrit, chi ’m sta a disposiziun, per part amo mantgnii seis vesti 
tschalover, per part fingià trat aint il vesti engiadinais. Eu roprodü 
perque il manuscrit exactamaing e correg be evidaints sbagls ortografics 
del copist. 




3. Ils noss grands iniinis 

La guerra zunt datscherte, 
Da tour davent eir quella 
E dar a nus ün rai. 

4. Nus Svizzers e Grischunse 
Lains uossa viagiar, 

Chia là pudains muntar, 

Schi plasch’ a Dieu da char. 

5. Ils Russers quels eir gnittan 
Con granda grimmatat, 

Da manar cun els la guerra 
Prender la libertat. 

(i. Mo nus lains cun curaschi 
Inconter els sii star, 

Scha nus duvrain la spada, 
Schi ven els schon tschessar. 

7. Udit uoss chei canere 
Süls schumbers e canunse, 
Chi saintan tiers guerra 

E pilg a nus intuorn. 

8. Ma nus ans lains far sü 
Et lains ans partir gio 

Las nos arniadas in classas. 

0 Dieu, siat pür cun nus! 

ü. Nus lains uoss’ ir intuorn 
Et Pietegot eir dare; 

Perche nus savains brichia, 
Sclia nus pudains turnar. 

10. 0 Pietegots, meis velgs, 

Quai völg bain dir da cour. 

II Segner as cuforta, 

Quai völg bain giavüschar. 




11. A ti, mieu frar et sore 
Yus essas giuvens zonde, 
Vus veils ounc uss bucca, 
Ounc anpruva ilg inund. 

12. Da vus prend jeu comgiaue, 
A vus dun Pietegote; 

Viver recomandaine 

A vus, mes cars velgiets. 

13. A vus, mes cars compongse 
Iau stossi con bragir 

Da vus eir tour congia 
Et in la guerra ir. 

14. Eu ’s völg da cour rugare 
Chia lais perdunare, 

Scha eu incunter vus 
Vess fat eir qualche fal. 

15. 0 Pietigot, mattans, 

Eug sto con diplaschair 
Da vus eir tour comgia 
Et forsa mai pUi vair. 

16. Vus gnit iin toc cun nus; 
Scha nus vain da turnar, 
Schi lain eir nus a vus 
Ün bunaman portar. 

17. Scha nus vein bucca plie 
Eir da turnar ter vus, 

Schi saj’ il Segner Jesus 
II vos perpetten spus. 

18. Eug sto uoss’ in la fin 
As dar ün Pietigot, 

A tuots parents, vaschins, 

E lura as far fort. 




19. Amis a tuots insembel, 
Cumgia eir da vus prender 
Perche eu sto in prescha 
Ir tiers ilg militar. 

20. L’ armad’ ais schon in felde 
Ilg lager da Turige 

E spettan sün las nouvas, 

Chi vegna 1’ inimi. 

21. Cur els sun siils confins, 

Schi lains nus sü alvar, 

E Dieu sia piir cun nus, 

Schi lains bain gudagnar. 

22. Mo scha nus intuoph gnissan 
Aint ilg nos viagiare, 

Schi vegniss a nus tras Cristo 
A nus il tschel tschinchiar. 



Nr. 39. 

1. La libertà della giuventün 
Ais bain ün nöbilissem dun. 

Viva la libertà, viva chi quella ha! 

2. Intant ch’ eu sun usche giuvnet 
Vögl giodair ma libertà. 

Viva la libertà, viva chi quella ha! 

3. Intanter oters iin eu sun, 

Chi gioda quei nöbilissem dun. 

Viva la libertà, viva chi quella ha! 

4. Neir massa bod no ’in vögl maridar 
Aint in chadainas am rantar. 

Viva la libertà, viva chi quella ha. 

Nr. 40. 

1. „Buna saira, mattans bellas, 

Perche stais da mala vöglia? 

Perche stais usche cridar? 

Perche ’vais vnss cours serrats?“ 

2. „Schi bainvgnüts eir vus, bels giuvens, 
Non ’vais vis il meis marus. 

Meis marus quel non ais qua, 

Be perquai suspür eu qua“. 

3. „Bunas nouvas ch’ eu’ s vögl dar, 

Vos marus ais uossa qua. 

Bunas nouvas ch’ eu ’s vögl dir, 

Vos marus ais uossa qui.“ 

4. Qua la det el duos anels, 

Plajats aint in bels bindels; 

Qua la det el duos zechins 
Ed üna s-chacla d’ uraglins. 

5. Qua la det el duos barettas 
Con pichels d’ or intuorn ; 

Qua la det el duos fazous 

E duos bütschs eir bain da cour. 



Nr. 41. 

1. Eu vegn in vi e vegn in nan 
E chat per tuot da far; 

Perque schi ha tut avant mai 
Da non am maridar. 

2. Pero schi gniss ün bel giuvnet 
Suainter il meis cour, 

Non voless dir ne na ne nun 
Da non il volair tour. 




3. Lura non ’vess eu bricha temma, 

D’ esser ingiannada, 

Ma ils mattnns quels paran buns 
E sun noscha brajada. 

4. Els dan pleds dutschs be sco il meil, 
Chi fouran tras il cour, 

Ma la malizia, chi han aint, 

Ingiin non po dir our. 

5. Dadoura via paran bels 
E dadaint sune farisers; 

Dadoura via paran buns 

E dadaint spinan sco ’ls charduns. 

6. Ün grand dalet ais in quaist muond 
D’ avair marus bels mats; 

Ma ancha plii felicità, 

Schi non füman tabac. 

7. Ün grand dalet ais in quaist muond, 
D’ avair marus da vaglia; 

Ma ancha plü felicità, 

Clii non sajan bavaders. 

8. Ün grand dalet ais iti quaist tnuond, 
D’ avair eir iin bel liorn; 

Ma ancha plii felicità, 

Sch’ el ais ün gentilom. 

9. Ün grand dalet ;iis in quaist muond 
D’ avair’ na bella duonna; 

Ma ancha plii felicità, 

Sch’ ell’ ais ’na gentilduonna. 

Nr. 42. 

1. II salip e la furmia 
As volaivan maridar. 

Hopsa jufifallerallera. 

2. E qua dschaiva la furmia: 

„0 salip, voust tour ’a mai?“ 
Hopsa jufifallerallera. 

3. Sün que dschaiva il salip: 

„0 furmia, perche na!“ 

Hopsa jufifallerallera. 

4. E qua gettan sül chastè 
Per as metter aint 1’ anè. 
Hopsa jufifallerallera. 

5. II salip det suringiò 

E ’s rumpet eir il tschervè. 
Hopsa jufifallerallera. 

6. „0 dolur, melanconia, 

Amalà ma compagnial“ 

Hopsa jufifallerallera. 

7. La furmia get vi sur mar 
Per masdinas da masdinar. 
Hopsa jufifallerallera! 

8. E (jua get ell’ intuorn Pasqua 
E turnet intuorn Nadal. 

Hopsa jufifallerallera. 

9. E cur ch’ ella füt turnada, 
Eir’ el mort e sutterrà. 

Hopsa jufifallerallera. 

10. „0 dolur melanconia, 

Eu ha pers ma compagnia.“ 
Hopsa jufifallerallera. 

11. „Eu ha üna grand’ dolur 

Eir per tai, o meis char cour.“ 
Hopsa jufifallerallera. 

12. „Giuvna guaivda cha eu sun, 
Frais-cha terra cha tü fast. a 
Hopsa jufifallerallera. 

13. La furmia s’ mett’ a bragir 
Infin tant la sto murir. 

Hopsa jufifallerallera. 



Nr. 43. 

1 . Qua eir’ üna giuvnetta, 

Üna giuvnetta persa, 

Üna giuvnetta persa, 

Per set dis e per set nots. 

2. Qua gnit ün chavalgiaint 

E disch: Che fast, giuvnetta? 
Eu di, cha mi sun persa 
Per set dis e per set nots. 

3. 0 di, o di, giuvnetta, 

Voust gnir con mai in groppa? 
0 schi, ch’ eu vögl ir via. 

In groppa davo el. 

4. Qua gen ün toc inavant, 

Schi comainz’ la a chantar ; 

Per begl ch’ ella chantaiva, 
Schi la crappa strasunaiva. 

5. 0 di, o di, giuvnetta, 

Da chi, da chi est figlia? 

Eu di, cha mi sun figlia 
Dad ün pover giornalier. 



17 

6. 0 di, o di, giuvnetta, 

Co est ’sche bain fittada, 

Con nollas, con inanins, 

Con usche finas granadas? 

7. Tuot quai meis bap guadagna 
Schi mett’ el intuorn mai, 

Schi mett’ el intuorn mai, 

Per ani fittar a mai. 

8. Qua gen ün toc inavant, 

Schi comainz ’la a chantar; 

Per begl ch’ ella chantaiva, 
Schi la sassa strasunaiva. 

9. 0 di, o di giuvnetta, 

Da chi, da chi est figlia? 

Eu di, cha mi sun figlia 
Dad ün pover artischan. 

10. 0 di, o di, giuvnetta, 

Co est ’sche bain fittada, 

Con nollas, con manins, 

Con usche finas granadas? 

11. Tuot quai meis bap guadagna. 
Schi mett’ el intuorn mai, 

Schi mett’ el intuorn mai, 

Per am fittar a mai. 

12. 0, schi guardai tschavia, 
Quella bella compagnia, 

Quai ais meis signur bap 
Con seis dudesch serviturs. 

13. 0, schi guardai tschavia 
Quella bella compagnia, 

Quai ais ma signura mamma, 
Con las sias dudesch donzellas. 

14. 0 povers nars quels mas-chels 
Chi crajan allas femnas. 

Püss it per otra via, 

Schi la matta eira mia! 



Nr. 44. 

1. Sün ün inuot chantaiva Morel; 

La veglia dschaiva: che manca, meis bel? 
Aint in iiert voless eu ir. 

La giuvna dschaiva: laschà ’1 pür gnir! 

2. Aint in üert chantaiva Morel; 

La veglia dschaiva: che manca, meis bel? 
Aint in cuort voless eu ir. 

La giuvna dschaiva: laschà ’l piir gnir! 

3. Aint in cuort chantaiva Morel; 

La veglia dschaiva: che manca, meis bel? 
Aint in stüva voless eu ir. 

La giuvna dschaiva: laschà ’1 pür gnir! 

4. Aint in stiiva chantaiva Morel; 

La veglia dschaiva: che manca, meis bel? 
In davopigna voless eu ir. 

La giuvna dschaiva: laschà ’l pür gnir. 

5. In davopigna chantaiva Morel; 

La veglia dschaiva: che manca, meis bel? 
Sü in chambr.a voless eu ir. 

La giuvna dschaiva: laschà’l piir gnir! 



Nr. 45. 

1. Dad ün temp as rechattaiva 
Nel pajais napolitan 
Ün grand graf, chi as clamaiva 
Renaldin’ il galantom. 

2. Sün ün munt qua abitaiva 
In iin grand e ferm chastè, 

Ed il qual suottamettaiva 
Als Napolitans usche. 

3. Mo ’ls Franzes tachan la guerra 
Cunter ils Napolitans, 

E dabot els guadagnettan, 

Lur città pigliettan aint. 

4. Ma Napoliun udiva, 

Co chi gniva requintà, 

Cha sül munt c[ua abitaiva 
Renaldini quel grand graf. 

5. Ch’ el avess ’na ferma truppa, 
Dschaivan ils Napolitans, 

Ed ingün il suottametter 
Non pudess ad el pertant. 

6. Cur Napoliun sentiva 
Da quaist fat a declarar, 

Schi dalunga s’ instupit’ el 
E disch con seis general: 

7. Quaist füss üna bella chosa, 

Scha no ’l pudessan fermar; 

’Vain suottamiss la chasa d’ Austria 
Ed eir otras naziuns. 

8. E1 scrivet eir üna charta; 

A Renaldin’ el fet purtar, 

Nella quala scrit uschea, 

Cha el dess iin pà guardar. 

9. Renaldin, da cour t’ giavüsch, 

Voust tü esser meis ami, 

Schi pero at suottametta, 

Schi fich bain at vain ad ir. 

10. E scha til nu’ t suottamettast, 

At di in vardà, cha tü 
Vainst ad üna oder 1’ otra 
Sgüramaing a ’t inrüglar. 

11. Eu at di, avant mai tremblan 
Bleras grandas naziuns; 

Usche tii eir sgiir at rendast, 
Stant eu sun Napoliun. 

12. Renaldini qua respuonda: 

Eu a tai nu’ m suottamet, 

Eir schabain cha tü at nomnast 
Qui il grand Napoliun. 

13. Eu pero non ha qua temma, 

Neir zuond bricha dals Franzes, 
Eir scha quels am fan la guerra, 
Eir schi fiissan amo tants. 

/ 

14. Gur cha Napoliun sentiva 
Quella charta ad el scritta, 

Fich danöv el s’ iragiva 
Ed al general ha dit: 

15. Piglia tü darcheu la truppa 
E va vi spert fin il munt, 
Valorusamaing combatta 
Cunter quaist ingalantom. 

16. Ludovic aquà s’ partiva 
Cun trentamilla Franzes, 

Vers il munt, allura riva, 

Las trombettas fa sunar. 

17. Rinaldin cun grand spertezza 
Cuorra cun sia spad’ in man, 

E dalunga cumanzet el 

La battaglia a tachar. 

18. Valorusarnaing combatta 
Renaldini culs Franzes, 

II general dalunga fet el 
Eir per il seis preschuner. 

19. Ils Franzes dabot fügittan, 

Ma blers füttan fats preschun, 
Usche’vettan la battaglia 
Guadagnà sün quel ot mutit. 

20. Üna giuvna el qua ’vaiva, 

Ans deschset in si’ età, 

Quella con seis nom s’ clamaiva 
Sco ans vain qui declerà. 

21. Cur Cecilia Margaritta 
Sainta, chi saja ün Franzes 
In seis cour ella subitte 
Compassiun as laschet gnir. 

22. ’La trametta üna serva 

In preschun con da mangiar; 

Be da quai ch’ ella inangiaiva 
A quel hom fet ella dar. 

28. Cur Cecilia Margaritta 
Üna vouta in preschun 
Quaist hom ella eir vezzet, 

S’ demosset eir seis cour bun. 

24. Meis ami, non hajast temma, 
Disch ella a quel Franzes, 
Muossa piir recognoschentscha, 
Schi sarast meis bun ami. 

25. II Franzes acquà respuonda: 

Eu sarà recognoschaint ; 

A tuot quai cha tü comandast 
Eu sarà obediaint. 

26. Ma Cecilia disch uschea: 

La mia vita eu ’t darà, 

Basta cha tü impromettast 
A mai granda fideltà. 

27. 0 tü, ma chara Cecilia, 

Craja piir da tuot teis cour, 

Ch’ eu fidel a tai vögl esser, 

Sch’ eu per tai stovess murir. 

28. Da murir non hast, tü bricha, 
Cur tü pigliast il chastè, 

Schi pero fa ’m üna grazia, 

Ma quai giira ’m tras ta fè. 

29. Spander sang da mia famiglia 
Quai non dessast bricha far, 

Schi vain eir il matrimuni 
Tanter nus duos a dvantar. 

3ii. II Franzes all’ imprometta 
D ’esser ad ella fidel, 

Ed usche all’ imprometta 
Con il man, schi tras la fè. 

31. E la porta, ch’ eira secreta, 

Del chastè fet ’la rivir, 

E quel hom con grand spertezza 
Our d’ preschun ella fet gnir. 

32. Quaist a Napoli turnet, 

Granda truppa el pigliet 
E danöv siil munt turnet, 

La battaglia qua tachet. 

33. Ma veziand, cha el perdaiva 
La battagia, sclii dandet 
Colla spada ch’ el avaiva 

E1 acquà il graf mazzet. 

34. lls Napolitans fügittan 
Sül chastè, ed il spiun 
A Cecilia Margaritta 
Declaret e quai dalun. 

35. Sapc-hast, cha in la battaglia 
II teis bap ais eir mazzà, 

Ella qua alba restet 

E ’s mettet eir a cridar. 

36. Tandem ils Franzes rivettan 
Cun spertezza nel chastè, 

Ma Cecilia Margaritta 

A seis spus disch ’la usche : 

37. Pro mai rivast, o tü morder ! 
Spander sang da meis char bap! 
Ais quaist la recognoschentscha, 
Cha vers mai hast demossà. 

38. Avant seis peis as büttet’ la, 
Dschand: pür mazza eir a mai; 
Perche eu spusar tai bricha 
Non at poss, sapschast pür quai ! 

39. Cur il general sentite 
A Cecilia a cridar, 

Sün ’na stanza as retret, 
Considerand il seis mal far. 

40. E1 rivit qua la fanestra 
E con desperaziun 

Giò da quella as biittet el 
E ’s frachet qua il culöz. 

41. Ma Napoliun allura 

Siil chastè dalunga gnit, 

A Cecilia Margaritta 
Confortar el la volet. 

42. Non at tmair, chara Ceeilia, 

Stant cha en t’ vögl far del bain. 
A Paris aequà dalunga 

La tschantet in grand’ onur. 

43. Ma Cecilia Margaritta 
Amo ans quindesch vivet. 

Maridar non ’s volet bricha, 

Restet in verginità. 

44. Our da quaista bell’ istoria 
S’ vezza bain la fideltà; 

Da quaista buna Cecilia 
Dessan nus eir requintar. 



Nr. 46. 

Ils dn Praschan als da Griosch*) 

1. Quaist ram con cornas qui tschantain 
Ed als da Griosch vidvart als dsehain, 
Da nus plü beffa da non far 

E j)lü purschès da no ’ns clamar; 
Uschgliö ais fat e stabili, 

Da ’ls pichar sü qui, ün al di. 

2. Quaist ramin acqui siisoni 
Vain laschà per cusdrin Jon; 

Quaist ramin acqui giodim 
Vain lasehà per Bardottin. 

Ve nan, tü Jaccan Lona 

Tü hast mangià la gromma! 

3. E tü, pruoder Men Tung, 

Est pac iin bun signun. 

11 painch non sast tü far, 

Cha ’l lat non sast sgrammar; 
Mundscher non hast imprais, 

Perche tü est ün tais. 



*) Praschan e Griosch sun duos alps della comunità Remuosch in 
Val Sinestra. 

Ils da Griosch als da Praschan. 

1. Quaist’ anta ’lain nus qui tschantar 
Irapè dad üna posta; 

Als da Praschan per far guardar, 

Co nus als dain res})osta. 

2. Ed ais fingià passà trais ans, 

Ch’ els ’vaivan eir scrit sü, 

Scha nus purschès gessan clamand, 
Schi chi ’ns pichessan sü. 

3. Ma nus purschès elainain adiina, 

Cur ch’ els stan tard in let, 

Ed els fan eir las lur hravüras, 

Be cur chi sun sulets. 

4. Talas bravüras fan infants 
Con scriver colla penna, 

E cur chi ais rivà ’l moraaint, 

Schi sun els tuots plain temraa. 

5. Uoss’ pür mettai davent vos rara 
Con tuot las sias cornas, 

E nus vieplü giaran clamand 
Purschès ed eir lindornas. 



Nr. 47. 

1. Ed eir’ üna vouta tin gentilom, 

Chi vaiv’ tina duonna zuond hella; 
Qua eir’ ün oter frais-ch compagn, 
Chi ’laiv’ avair a quella. 

2. Qua s’ tret el aint tin vestmaint alb 
Per ch’ el paress il puotte, 

Eir per podair ir aint dadaint 
E vair la duonna tuotta. 

3. E cur cihi fuo allns desch not, 

Schi clocca giò siin porta. 

II gentilom quel sta e disch: 

Chi ais cugiò chi clocca? 

4. II gentilom quel sta e disch : 

Chi ais cugiò chi clocca? 

La gentilduonna sta e disch : 

0, quai sarà il puotte. 

5. II gentilom quel sta e disch : 
Taschai; laschà ’l passare. 

La gentilduonna sta e disch: 

It giò, laschà ’l gnir ainte. 

6. 11 gentilom eir’ iin hom grit, 

Battet siin sa signura: 

Cur cha il hom ha da tschantschar, 
La duonna dess taschaire. 

7. La gentilduonna sta e disch : 

Tti vainst a ’t inrtiglare; 

A mezzanot vainst a ’m tscherchar, 
Ma mai plü a ’m chattare. 

8. E cur chi fuo las dudesch not, 

II gentilom get a messa, 

La gentilduonna s’ tret eir vi 
Cul giuven da compagnia. 

9. E cur chi fuo all’ üna d’ not, 

Cha ’l gentilom gnit da messa, 

Get el tscherchand sia signura 
E mai non la chattet. 

10. Uoi, o famagls, ils meis famagls, 
Stat sii, laschai sü ils chavagls, 

Ch’ nus possan ir per munts e vals, 
Tscherchand nossa signura. 




11. E vus fantschellas, mias fantschellas, 
vStat sii, mettai sii eir las sellas, 

Ch’ nus possan ir per munts e vals, 
Tscherchand nossa signura. 

12. Acquà rivettan iin toc inavant 
Vezzettan ün bel chastè, 

E süsom da quel chastè 
Vezzettan lur signura. 

13. Uoi, o famagls, ils meis famagls 
It sii e dit, ch’ ella vegna. 

Sch’ ella non voul gnir in onur, 

La resta in verguogna! 



Nr. 48. 

1. Mieu tesori in quaist muond 
Craja cha tü est bain zuond; 
Cha eau tieu dvainta piir 
Craja tü tschert e sgiir. 

2. Mieu cour sainta dolur, 

Scha ’t vain fat mandonur, 

Da ’t servir ed undrer 
Vögl saimper giavüscher. 

3. Fadia nun vögl spargner 
Suvenz te da guarder; 

Craja piir sgüramaing, 

Ch’ eau t’ ama sinceramaing. 

4. II temp ais lung per me, 

Sch’ eau sun dalöntsch da te; 
Possa gnir apendieu 

Quel chi sbiitta il cour tieu. 

5. II malam possa purter 
Chi vain te a sbütter; 

Chi vain te a spuser 
Lod vain a congüster. 




269 



6. Dad esser paissast zuond 
La pii schletta nel rnuond; 
Disonur sco tuot so 

Tü mê nun hest amo. 

7. Da cour eau giavüsch te, 

Cha tii t’ algordast d’me; 

Cha tii bandunast me, 

Que nun spet da te. 

8. Ti'i nun est in vardet 
Implida cun fosdet; 

Tschert nun t’ imaginer, 

Cha eau vegn’ a’ t smancher. 

9. Cur tü vainst avaunt me, 
Mieu cour s’ allegra d’ fè, 

Nun he dalet in me 

Da trer davent da te. 

10. Da ’m liberer da te 
Main’ alla fossa me; 

Cha tieu iniinih sarò 
Cussglier üngün nun po. 

11. Scha eau stun lönch tiers te, 
Mieu cour s’ allegr’ in me; 
Quel chi vain a ’t spuser 
Vain lod a congüster. 

12. Chi vain te a spuser, 

Saimper undrer, 

Blasmo saitnper sarò 
Quel chi te spuserò. 

13. Dalla virttid tin flüm 
Hest tü in tieu costüm; 
Tschercho hest cun vigur 
Onested ed onur. 

14. Cha tü bandunast me, 

Que nun spet eau da te; 
Eau rouv te our ed our, 
Cha tii ’m dettast tieu cour. 



Nr. 49. 

1. Giuventschella dels ögl nairs, 

Ye cun me; 

Ch’ eau at musserò’ ls plaschairs, 
Sguonda me. 

Lo aint ais üna valletta 
Üna frais-cha sumbrivetta, 

Ir volains. 

2. Tschanter giò siin quell’ erbetta 

Da plaschair; 

Respirand’ na riedetta 
Da giodair; 

La natiira quella muossa 

Da giodair qualchosa uossa, 
Da ’ns brancler. 

3. Brauncla me, ch’ eir eau brancl te, 

Que d’amur; 

Bütscha me, ch’ eir eau bütsch te, 
Que da cour. 

Saja buocha cunter buocha, 
Vicendevola amur tuocha 
Da ’ns amer. 



Nr. 50.*) 

1. Daman a mamvagl vögl eu alvar 
Ed ir aint il god ed utschels sagettar. 

*) La correspondenta chanzun sursilvana ha publichà Prof. .J. C* 
Muoth nellas Annalas III, pag, 284. 




2. Subit cha nel god eu rivet aint, 

Udit ün infant zuond sten brajand. 

3. 0 meis infant, o meis char infant, 

Chi t’ ha a tai perchiirà qui aint? 

4. II Segner meis m’ ha perchürà, 

Cha ingiin tier non m’ ha maglià. 

5. Daman a mamvagl vögl eu star sii. 

Ed allas nozzas da mia mamma ir. 

6. Subit cha eu in stüva riv aint 
Vögl far a tuots ün bel complimaint. 

7. Bun di, bun di, vus nozzadurs, 

Sco eir vus marnrna con vos spus! 

8. Co das-chast a mai tü tia mamma nomnar, 
Quist cotschen cranz non das-chess eu portar. 

9. Schi ’vais dafat tuot invlidà 

Vos trais infants, cha vus ’vais zoppantà? 

10. II prürn ’vais vus davo 1’ aua büttà, 

11 seguond suot iin savüer zoppantà. 

11. II terz ’vais vus nel god portà, 

Con lain’ ed astellas bain zoppantà. 

12. Con quai il satan da porta vain aint 
E piglia laispusa per ün man. 

13. E sur üsch oura quella trand 
D’ ün’ otra via, d’ tin oter stand. 

14. D’ ün’ otra via, d’ ün oter stand 
Stoust tii passar tras 1’ Engelland. 

Nr. 51. 

1. Ed eira, ed eira 

Duos charas compagnas, 

Duos charas compagnunzas, 

Ai, duos charas compagnunzas. 

2. Chi Vaivan, chi ’vaivan 
Ün char marus insembel, 

Ün char marus insembel, 

Ai, ün char marus insembel. 

3. Ma üna chantaiva 
Tuot que la podaiva, 

E h otra staiva trauri, 

Ai, e 1’ otra staiva trauri. 

4. Compagna, compagna, 

Ai, chara compagna, 

Perche stast usche traura, 

Ai, perche stast usche traura? 

5. Plü traura cha stun, 

Plü traura cha vegn; 

Non lasch sieuer a tai, 

Ai, non lasch sieuer a tai. 

6. Sch' el t’ ais e, sch’ el t’ ais e 
Da Dieu ordinà, 

Non vögl bricha sviar, 

Ai, non vögl bricha sviar. 

7. Sch’el non t’ais, sch’el non t’ais 
Da Dieu ordinà, 

Non lasch sieuer a tai, 

Ai, non lasch sieuer a tai. 

8. Qua eir’ el, qua eir’ el 
Dadour üsch, ch’ el tadlaiva 
Tuot quai chi dschaivan, 

Ai. t.uot quai chi dschaivan. 

9. Rovaiva, rovaiva, 

Cha Dieu il cussgliess, 

Quala ch’ el ’vess da tour, 

Ai, quala ch’ el ’vess da tour. 

10. Sch’ eu pigl e, sch’ eu pigl e 
La povra e la bella, 

Schi mai non ha eu nüglia, 

Ai, schi mai non ha eu nüglia. 

11. Sch’ eu pigl e, sch’ eu pigl e 
La richa e la trida, 

Schi giod eu bain ma roba, 

Ai, schi giod con pac dalet. 

12. Plü gent e, plü gent e 
Desch voutas plü gent 
L’ aua della fontana 

Ai, co ’l vin our dalla zena. 



Nr. 52. 

1. „0 mamma chara, che mà dess eu far? 

La mia marusa ha usche grand malP 
„Sast, meis figl, che tü dessast far! 

Piglia sunaders e fa ’la sunar 

Suot las sias fanestras, 

Schi crai ’la, chi sia mats esters. u 

ê 

2. „0 mamma chara, chi ais cugiò chi suna, 
Uoi, avair ch’ eu ha usche grand mal.“ 

„Uoi, figlia chara, que saran mats esters, 
Uoi, chi non san, cha tü hast usche mal.“ 
„0 mamma chara, güdà ’m vi sun balcun, 

E laschà ’m vair chi quels mats esters sun.“ 



3. Sa mamma chara sün balcun 1’ uzet, 
Seis amur char ebbain ch’ ella vezzet. 



18 

„0 mamma chara, it oura e rivi la porta.“ 

E qua vezzenna, ch’ ell’ eira tuot smorta. 

„0 mamma chara, it giò per iina zena d’ vin, 

Ed iin plattet da meis biscutins.“ 

4. La mamma chara get giò per iina zena d’ vin 
Ed ella get via siin seis scrin. 

„Uoi, il cromai, cha tü m’ hast cromià, 

Dieu saja lodà, ch’ eu ha fingià portà.“ 

„Uoi, giunfra spusa, ch' la non dia quai, 

Ch’ eu stun con spranza, ch’ ella porta plii co quai!“ 

5. Sa mamma chara gnit sü con la zena d’ vin 
E con il plattet da seis biscutins. 

E s’ impringiand chi s’ impringiaivan, 

Schi la giuvnetta da quist muond spassaiva. 

Uoi, allas duos genna siin con ella 
Ed allas trais turnenna giò per el. 

6. Uoi, e sül tömbel da quella bella 
Creschaiva ’na flur da chaminella, 

Uoi, e sül tömbel da quel bel mat 
Creschaiva ’na flur da nusch nus-chat. 

Uoi, e pel bain, cha quels duos as ’laivan, 

Schi quellas fluors insembel as plajaivan. 



Nr. 53 *) 

i 

1. Ad eira iin giuven bandirel, 

Chi volaiv’ as marider. 

2. E1 get fin our a Coira, 

Spassegiand per la citted. 

*) Conguala eir Plugi Chanzuns popularas d’ Engiadina in Böhmer 
Romanische Studien III, Nr. 9. Evidaintamaing manca a tuottas duos 
chanzuns la conclusiun. La medemma observaziun vala eir per la chanzun 
subsequainta Nr. 54. 

3. E1 guardet siin ün balcun, 

Vzet la figlia d’ iin barun. 

4. Reverida, barunessa, 

Reveri, signur barun. 

5. Eau volaiva 1’ invider 
Quaista saira a baller. 

6. La barunessa get a tramegl 
E sotet cul bandirel. 

7. Cur la prüma füt glivreda 
Fiit la giuvna dumandeda. 

8. Cur la seguonda fiit glivreda, 

Füt la giuvna impromissa. 

9. Cur la terza fiit glivreda, 

Füt la giuvna inriigleda. 

10. Ella get oura per suler, 

Terdschand las larmas cul squassel. 

11. Ella get fin our sün porta 

E sieu bap la dschet melscorta. 



Nr. 54. 

1. Ad eir’ üna vouta iin chalderer, 

Chi ’vaiva vöglia da ’s marider. 

2. Giunfra prinzessa, voul’ la siglir ’na trais-cha con mai, 
Giunfra prinzessa, voul’ la siglir ’na trais-cha con mai, 

3. Mincha pass, cha la giuvna faiva, 

II chalderer la domandaiva. 

4. Intant siglittan infin las dudesch 

Ed eiran tuots duos marus e marusa. 

5. Intant siglittan infina 1’ üna 

Ed eiran tuots duos bain da perüna. 

6. Intant siglittan infin las dus 

Ed eiran tuots duos spusa e spus. 

7. Intant rivettan infin siin porta 
Ed inscuntrettan seis giuven frar. 

8. Intant rivettan infin siin s-chala 
Ed inscuntrettan a seis bap. 

9. Intant rivettan infin sün iisch 
Ed inscuntrettan a sia sour. 

10. Piglia giò quel scussal alb 

E metta sii quel s-charbunà. 

11. Piglia giò quella scufla d’ saida 
E metta sü quella trida naira. 



Nr. 55. 

1. 0 Anna Maria, ingiò ais teis hom? 

L’ais our’in tablà, ch’el giascha sül strom. 

2. 0 Anna Maria, ingiò vast tü? 

Eu vegn in città a sutar cols sudats. 

3. 0 Anna Maria, va a chà, 

Cha teis hom ais ammalà. 

4. Sch’ el ais ammalà, laschain ch’ el sia, 
Intant eu vögl sunar la gia. 

5. Sunar la gia e ’1 giun, 

Cha las mattas vegnan a mantun. 

6. Ed ils mattuns vegnan eir pro 
E van sotand tuot inavo. 



Nr. 56. 



1. Ad üna matta bella 
Ha eu lönch tramaglià. 
Schi s’ ha ’la trat ad ella, 
Ch’ eu haja domandà. 



■ 2. 0 di, tü matta bella, 
Devast avant spettar, 
Devast avant spettar, 

Ch’ eu gess a’ t domandar. 



3. Lura podaivast ir 

E con bocca plaina dir: 
Quel giuven ais stat qua, 
Ed eu 1’ ha tramiss a chà. 



Nr. 57. 

1. Che ha tschnà la duonna spusa la prüma saira? 

’Na pernisch a rost 
Ed ün’ umblan’ a rost. 

2. Che ha tschnà la duonna spusa las duos sairas? 

Duo nudind, chi van nudand, 

’Na pernisch a rost 
Ed ün’ umblan’ a rost. 

3. Che ha tschnà la duonna spusa las trais sairas? 

Tri culomb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

4. Che ha tschnà la duonna spusa las quatter sairas? 

Quatter leivrets, chi van sigliand, 

Tri culonib, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

5. Che ha tschnà la duonna spusa las tschinch sairas? 

Tschinch granets, chi van granand, 
Quatter leivrets, chi van sigliand, 

Tri culoinb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

6. Che ha tschnà la duonna spusa las ses sairas? 

Ses pigliattas bellas chaplüdas, 

Tschinch granets, chi van granand, 
Quatter leivrots, chi van sigliand, 

Tri culomb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

7. Che ha tschnà la duonna spusa las set sairas? 

Set agnels ed ün cornü, 

Ses pigliattas bellas chaplüdas, 

Tschinch granets, chi van granand, 
Quatter leivrets, chi van sigliand, 

Tri culomb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

8. Che ha tschnà la duonna spusa las ot sairas? 

Ot porchs ed üp creschü, 

Set agnels ed ün cornü, 

Ses pigliattas bellas chaplüdas, 

Tschinch granets, chi van granand, 
Quatter leivrets, chi van sigliand, 



I 

Tri culomb, chi van svoland, 

Duo nudind, chi van nudand, 

’Na pernisch a rost 
Ed iin’ umhlan’ a rost. 

9. Che ha tschnà la duonna spusa las nouv sairas? 
Nouv houvs bels e grass, 

Ah, chi sun eir lams e pass, 

Ot porchs ed iin creschii, 

Set agnels ed iin cornü, 

Ses pigliattas bellas chapliidas, 

Tschinch granets, chi van granand, 
Quatter leivrets, chi van sigliand, 

Tri culomh, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

10. Che ha tschnà la duonna spusa las desch sairas? 

Desch fuorns dal bun pan, 

Ah, ch’ el ais eir lam e san, 

Nouv bouvs bels e grass, 

Ah, chi sun eir lams e pass, 

Ot porchs ed ün creschü, 

Set agnels ed ün cornü, 

Ses pigliattas bellas chaplüdas, 

Tschinch granets, chi van granand, 
Quatter leivrets, chi van sigliand, 

Tri culomb, chi van svoland, 

Duo nudind, chi van nudand, 

’Na pernisch a rost 
Ed iin’ umblan’ a rost. 

11. Che ha tschnà la duonna spusa las ündesch sairas? 

Ündesch buots dal bun vin, 

Ah, ch’ el ais cotschen e fin, 

Desch fuorns dal bun pan, 

Ah, ch’ el ais eir lam e san, 

Nouv bouvs bels e grass, 

Ah, chi sun eir lams e pass, 



* 

Ot porc-hs ed ün creschü, 

Set agnels ed ün cornü, 

Ses pigliattas bellas chaplüdas, 

Tschinch granets, chi van granand, 
Quatter leivrets, chi van sigliand, 

Tri culomb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 

12. Che ha tschnà la duonna spusa las dudesch sairas? 
Dudesch trats dal confet, 

Possat mai alvar our d’ let, 

Ündesch buots dal bun vin, 

Ah, ch’ el ais cotschen e fin, 

Desch fuorns dal bun pan, 

Ah, ch’ el ais eir lam e san, 

Nouv bouvs bels e grass, 

Ah, chi sun eir lams e pass, 

Ot porchs ed iin creschü, 

Set agnels ed iin cornü, 

Ses pigliattas bellas chapltidas, 

Tschinch granets, chi van granand, 
Quatter leivrets, chi van sigliand, 

Tri culomb, chi van svoland, 

Duo nudind, chi van nudand, 

’Na pernisch a rost 
Ed ün’ umblan’ a rost. 




